Ֆլորին Անդոնե

Ֆլորին Անդոնե (, ), ռումինացի ֆուտբոլիստ, իսպանական «Կորդովա» ֆուտբոլային ակումբի և Ռումինիայի ֆուտբոլի ազգային հավաքականի հարձակվող։

Ռումինիայի ֆուտբոլի ազգային հավաքականի կազմում մասնակցել է Ֆուտբոլի Եվրոպայի առաջնություն 2016 թ.-ին և հանդես եկել մեկնարկային Ֆրանսիա-Ռումինիա հանդիպմանը։

Ֆուտբոլային կարիերա 
2005 թվականին՝ 12 տարեկան հասակում, այն բանից հետո, երբ նրա հայրը մահացավ ավտովթարի հետևանքով, Անդոնեն սկսեց իր ֆուտբոլային կարիերան երիտասարդական «Վինարոս» ֆուտբոլային ակումբի կազմում։

2008 թվականին ռումինացի ֆուտբոլիստը տեղափոխվել է «Կաստելիոն»: Իսպանական ֆուտբոլային ստորին առաջնությունում իր մասնագիտական դեբյուտը կատարել է 2011 թվականի հունվարի 16-ին՝ «Օրիուելա»-ի դեմ հանդիպումում։

2011 թվականի հունիսի 2-ին Անդոնեն տեղափոխվել է «Վիլյառեալ»՝ վերադառնալով մանկապատանեկան ֆուտբոլին։ 2013 թվականի օգոստոսի 15-ին Ֆլորինը վարձավճարով տեղափոխվել է «Ատլետիկո Բալեարես»։ Այնտեղ նա անցկացրել է 34 հանդիպում՝ հեղինակելով 12 գնդակ։

2013 թվականի հուլիսի 3-ին Ֆլորին Անդրադեն ստորագրել է երեքտարյա պայմանագիր «Կորդովա» ֆուտբոլային ակումբի հետ, որտեղ նա առաջին անգամ խաղացել է պահեստային թիմում։ Կորդովայի հիմնական կազմում իր դեբյուտը Ֆլորինը կատարել է 2014 թվականի դեկտեմբերի 3-ին Իսպանիայի ֆուտբոլի 2014-2015 մրցաշրջանի «Գրանադայի» դեմ խաղում 57-րդ րոպեին փոխարինելով Խիսկոյին։

2015 թվականի հունվարի 5-ին կատարել է իր առաջնաելույթը Լա Լիգայի առաջնությունում։ «Էյբարի» դեմ տնային հանդիպման ընթացքում Անդոնեն հեղինակել է գոլ 10-րդ վայրկյանին։ Այդ գոլը դառնում է ամենաարագը Անդալուզիայի ֆուտբոլային պատմության ընթացքում և չորրորդը ընդհանուր առմամբ։

2015 թվականի հոկտեմբերին Ֆլորինը ամսվա ընթացքում խփել է չորս գնդակ՝ դառնալով իսպանական երկրորդ դիվիզիոնի ամենալավ ֆուտբոլիստ։

2016 թվականի հունվարին «Սևիլյան», «Մալագան», «Սաութհեմփթոնը», «Ասթոն Վիլան » և «Ստյաուան» հետաքրքրություն են ցուցաբերել ռումինացի հարձակվողի համար, սակայն նա երկարաձգել է իր պայմանագիրը մինչև 2018 թվական։

2016 թվականի ապրիլի 3-ին Ֆլորինը ձևակերպել է իր առաջին հեթ-տրիկը «Գիմնաստիկ Տարրագոնա» ֆուտբոլային ակումբի դեմ հանդիպման ընթացքում։

Ծանոթագրություններ  

Ռումինացի ֆուտբոլիստներ
Թուրքական Սուպեր լիգայի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Կորդովայի ֆուտբոլիստներ
Բրայթոն ընդ Հոուվ Ալբիոնի ֆուտբոլիստներ
Ֆուտբոլի հարձակվողներ
Լա Լիգայի ֆուտբոլիստներ